***Λειτουργία Εκπαιδευτικού Ομίλου Ελληνικών χορών.***

 *Σ*το σχολείο μας θα λειτουργήσει εκπαιδευτικός όμιλος **Ελληνικών χορών** κατά τη σχολική χρονιά 2024-25 με θέμα «***Από την παράδοση στο ρεμπέτικο και λαϊκό».*** Στα πλαίσια του προγράμματος οι μαθητές θα γνωρίσουν την βασική δομή της ρεμπέτικης και λαϊκής μουσικής καθώς και τους κυριότερους χορούς που συνοδεύουν την παραπάνω μουσική. Επίσης θα κατανοήσουν την σύνδεση και αλληλεξάρτηση του τρίπτυχου Παράδοση-Ρεμπέτικο-Λαϊκό.

 Στόχοι του ομίλου των Ελληνικών χορών είναι να ενισχυθεί η αυτοέκφραση των μαθητών μέσα από ελεύθερους και αυτοσχεδιαστικούς χορούς, να πλουτίσουν σε εμπειρίες και συναίσθημα, να διευκολυνθεί  η καλλιέργεια των σχέσεων μεταξύ μαθητών από διαφορετικά πολιτισμικά υπόβαθρα, να καλλιεργηθούν ικανότητες έκφρασης σκέψεων και συναισθημάτων με πολλαπλά μέσα, να αντιληφθούν βιωματικά το νόημα της γνώσης καθώς και την αξία της μη λεκτικής επικοινωνίας.

 Στο πρόγραμμα καλούνται να πάρουν μέρος τα παιδιά των οποίων τα ενδιαφέροντα, η ελεύθερη έκφραση και ψυχαγωγία ανταποκρίνεται στους στόχους του ομίλου. Επιπρόσθετα, οι μαθητές αναμένεται να γνωρίσουν τα βήματα των χορών που θα διδαχθούν αλλά και να ερευνήσουν στο διαδίκτυο καθώς και να πάρουν συνεντεύξεις από άτομα του οικείου περιβάλλοντός τους ώστε να εμβαθύνουν και να έλθουν σε επαφή με την κουλτούρα και τους συμβολισμούς της ρεμπέτικης και λαϊκής μουσικής.

 **Υπεύθυνος** του εκπαιδευτικού ομίλου των Ελληνικών χορών είναι ο **κ.** **Παναγιώτης Δαραμάρας**, εκπαιδευτικός **Φυσικής Αγωγής** και θα συντονίσει τη λειτουργία του ομίλου με τη βοήθεια του **κ.** **Αλέξανδρου Σανιδά, Μαθηματικού** του σχολείου.

***ΔΗΛΩΣΗ ΕΝΔΙΑΦΕΡΟΝΤΟΣ ΣΥΜΜΕΤΟΧΗΣ ΣΕ ΕΚΠΑΙΔΕΥΤΙΚΟ ΟΜΙΛΟ***

Ο/Η………………………………………………………………………,ΓΟΝΕΑΣ ΤΟΥ/ΤΗΣ……………………………………………………………………………………………………,

ΜΑΘΗΤΗ/ΜΑΘΗΤΡΙΑΣ ΤΗΣ……………………ΓΥΜΝΑΣΙΟΥ, ΕΠΙΘΥΜΩ ΤΗ ΣΥΜΜΕΤΟΧΗ ΤΟΥ ΠΑΙΔΙΟΥ ΜΟΥ ΣΤΟΝ ΕΚΠΑΙΔΕΥΤΙΚΟ ΟΜΙΛΟ ΤΩΝ ΕΛΛΗΝΙΚΩΝ ΧΟΡΩΝ.

Ο ΔΗΛΩΝ/ΟΥΣΑ ΠΙΚΕΡΜΙ,